Valdis Sakars

**Valdis Sakars** (dzimis , miris ) bija latviešu pensionēts pedagogs, mācību grāmatu autors, sabiedrisks darbinieks un Jēkabpils Goda pilsonis.

## Biogrāfija

Dzimis 1921. gada 7. augustā Rīgā Latvijas Bruņoto spēku kaprāļa Aleksandra un šuvējas Anetes ģimenē. 1934. gadā beidzis pamatskolu un iestājies Rīgas Valsts Skolotāju institūtā, kur studējis divus gadus. Kad viņa tēvu darbā pārcēla uz Daugavpili, studijas turpinājis Daugavpils Valsts Skolotāju institūtā, kuru beidzis 1940. gadā. Studiju laikā sākusies draudzība ar Ženiju, kas vēlāk kļuva Valda dzīvesbiedre. 

Pirms Latvijas okupācijas piedalījies pēdējos Latgales Dziesmusvētkos. Darba gaitas sācis Liezeres un Vīpes pamatskolā. Vēlāk devies uz Rīgu, kur studējis Rīgas Tautas universitātes Fiziskās audzināšanas kursā, vienlaicīgi strādādams par skolotāju Jaunciemā. 

1942. gada 18. aprīlī laulājies Rīgas Svētā Jāņa baznīcā. Pēc studiju beigām abi ar sievu devušies strādāt — viņš par fizkultūras skolotāju, bet sieva mācījusi latviešu valodu Jelgavas Skolotāju institūtā.

1943. gadā, sākoties mobilizācijai, ticis iesaukts vācu armijā, bet pēc gada mainoties valsts iekārtai, 1944. gadā nokļuvis Jēkabpilī, kur strādājis Jēkabpils 3. vidusskolā, paralēli apgūdams auto vadīšanas pasniedzēja tiesības Rīgas Auto mācību kombinātā. Skolā Valdis Sakars 15 gadus vadījis fizkultūras apmācību, 22 — auto apmācību, 15 — skolēnu ražošanas apmācību.

Apkopojot gūto pieredzi, uzrakstījis 4 auto apmācības grāmatas vidusskolām. Uzskatāms par kino un foto mākslas pamatlicēju Jēkabpilī, vairāku Latvijā un Eiropā atzītu dokumentālo filmu autors. 30 gadus vadījis kino-foto pulciņu "Kadrs", kopā uzņemdams 73 filmas.  Nodarbojies ar pilsētas, novada un sporta izpēti, daudz publicējies periodiskajos izdevumos. Sarakstījis Daugavpils Skolotāju institūta "Atmiņu grāmatu", par ko Daugavpils Pedagoģiskās universitātes Senāts viņam 1998. gadā piešķīris Goda biedra nosaukumu. No 1994. gada būdams mazpulku padomnieks, sastādījis kartotēku ar 580 kartītēm par Jēkabpils novada 54 mazpulkiem un divus manuskriptus. 2006. gadā kļuvis par Jēkabpils Goda pilsoni, bet 2010. gadā par Atzinības Krusta kavalieri.

## Darbi
### Grāmatas un manuskripti
* "Programmētās pārbaudes materiāli automācībā" (1979)
* "Programmētās pārbaudes materiāli auto uzbūvē" (1980)
* "Programmētās pārbaudes materiāli drošības tehnikā" (1980)
* "Programmētās pārbaudes materiāli pirmās palīdzības sniegšanā" (1980)
* "Jēkabpils Mazpulku novads vakar, šodien, rīt" (Nepublicēts materiāls, 1998)
* "Atmiņu grāmata 1934 — 1940", (1991)
* "V. Sakara atmiņas, darba gaitas, vēlējums nākamām paaudzēm" (Elektroniskais resurss, 2010)
* "Drukātais vārds par dažiem Daugavpils Valsts Skolotāju Institūta absolventiem" (Nepublicēts materiāls, 2000)

### Uzņemtās filmas par Jēkabpili un jēkabpiliešiem

* "Pirmais kadrs" Jēkabpils vecpilsēta (1961)
* "Karogi plīvo " 1. Maija demonstrācija Jēkabpilī (1961)
* "Izejam kolhoza druvās" Tikšanās ar kolhoza "Ļeņina karogs" laukkopjiem un lopkopjiem (1961)
* "Arvien gatavs!" Sporta spēles, balvu pasniegšana uzvarētājiem (1961)
* "Pionieru vasara" Pionieru vasaras nometnes darbs, pārgājieni, sporta spēles (1961)
* "40. gada diena" Pionieru organizācijas jubilejas svinības Jēkabpilī (1963)
* "Pirmā kategorija" Darbs un dzīve, skolēnu apmācība un kategoriju saņemšana (1963)
* "Pār tiltu" Par Jēkabpils tilta celtniecību (1963)
* "Nometnes lāpa" Skolēnu darba un atpūtas nometne (1964)
* "Daugavas teika" Par Pļaviņu HES celtniecību, Staburaga appludināšana (1964)
* "Mūžīgā slava varoņiem" Par 43. gvardes latviešu strēlnieku divīzijas komandieri P. Baumani (1965)
* "Saša" Par jauno milicijas draugu vienību darbu (1965)
* "Jaunā Jēkabpils" Par apvienoto pilsētu (1965)
* "Dziesmai šodien liela diena" Pēdējie Dziesmusvētki pie Staburaga (1965)
* "Rainis — 100" Ekskursija uz Raiņa muzeju Jūrmalā (1966)
* "Vietalvas varoņi" Jāņa Rozes atmiņas (1966)
* "Jēkabpils starmetis" Par sabiedriskās kārtības sargu darbu (1966)
* "Vietalva — Liepāja — Maskava" Par rajona Sarkano izlūku darbu (1967)
* "Neviens netiek aizmirsts" Kritušo lidotāju pārapbedīšana Brāļu kapos (1967)
* "Pirmais" Pirmais kinoamatieru pulciņš rajonā (1967)
* "Laukezers" Tikšanās ar V. Singajevsku vārda došanas svinībās Laukezerā (1967)
* "Liktenīgais — 5" Sporta sacensības 5a, 5b un 5c klasēm (1967)
* "Ūdeņi mostas" Daugava pavasarī (1968)
* "Cilvēki — tikšanās" Sarkano izlūku salidojumā Kaļiņingradā (1968)
* "Kur vaidēja zeme" Salaspils ieslodzītais P. Kristapsons ar mazmeitu Jēkabpilī (1968)
* "Mana Jēkabpils" Pilsētas izaugsme (1968)
* "Tālos ceļos" Maskavas Tautas Sasniegumu izstādē (1968)
* "Domu sevī glabā grāmatas" Par Jēkabpils bērnu bibliotēku (1968) 
* "Varoņa līgava" Par V. Orehova liliju dārzu (1968)
* "Mēs no devītā salidojuma" Sanitāro posteņu salidojums Cēsīs (1968)
* "No visas republikas" Sarkano izlūku salidojums Daugavpilī (1969)
* "Tautu draudzība" Latvijas kultūras nedēļa Maskavā (1969)
* "Uz priekšu — uz Rīgu!" Par Jēkabpils atbrīvotājiem (1969)
* "Brīvprātīgo ugunsdzēsēju biedrība — 100" Biedrības svētki (1969)
* "Mēs no Latvijas" Vissavienības Sarkano izlūko salidojumā Kijivā (1969)
* "Paaudžu tikšanās" Komjauntantnes jubilejas plēnumā (1969)
* "Māls un cilvēka mūžs" Keramiķa Pormaļa 70 dzīves un 50 darba gadi (1970)
* "Ar tevi, Ļeņin!" Darbs Pionieru namā (1970)
* "Mēs, Ļeņina mazbērni" Jēkabpils Sarkanie izlūki ciemos pie latviešu strēlnieka J. Kalniņa (1970)
* "Varoņus pieminot" Jēkabpils atbrīvotajus pieminot (1970)
* "Lai dzīvo 1. maijs!" Svētku gājiens pa Jekabpils ielām (1970)
* "Motokross" Jekabpils motokrosa trasē (1970)
* "Domas un darbi tev, Ļeņin!" Skolēnu devums darbā un mācībās (1970)
* "Mans vectēvs" Stāsts par veco ļaužu darbīgumu (1971)
* "Pār Daugavu aust jauni rīti" Viena diena milicijas inspektora P.Reinholda darbā (1971)
* "Nav aizmirsts" sarkano izlūku salidojums Ventspilī (1971)
* "Kā mērnieku laikos" Rudens gadatirgus Jēkabpilī (1972)
* "Latgalē" Pa 43. gvardes latviešu strēlnieku divīzijas kauju ceļu Šķaune — Jēkabpils (1972)
* "Ja esi pionieris labs" Pionieri jubilejas koncertā (1972)
* "Jēkabpils minūtē" Pilsētas panorāma no Jēkabpils 3. vidusskolas jumta (1973)
* "Pa Volgu" Ekskursija pa Volgu (1973)
* "Jēkabpils "Kadrs" Salacgrīvā" Kino-foto aktīvisti Salacgrīvā (1974)
* "Papildinātā spiede" Par kolhoza "Zīlāni" racionalizatoru A. Visocki (1974)
* "Neskati vīru no cepures" Skečs "Eku, meitiņ, es ir čals" (1974)
* "Ar Ļeņina vārdu" Jēkabpils pionieru salidojums (1974)
* "Viņu pēdās zeme zied" Darbs kolhozu druvās (1974)
* "Mēs atceramies" Pieminekļa atklāšana O. Oškalnam (1974)
* "Pērlīte" Atpūta pie Viesītes ezera (1976)
* "Kāpēc?"  Satiksmes noteikumu apgūšana (1976)
* "Viņu pēdās" Par Jēkabpils atbrīvotājiem (1976)
* "Pie Latgales dēla" Mežāres karavīrs Mihails Orlovs (1977)
* "Pa galveno ceļu " Satiksmes noteikumu apgūšana (1977)
* "Lokveida kustība " Satiksmes noteikumu apgūšana (1977)
* "Varoņu laukumā" Memoriāla atklāšana Jēkabpilī Satiksmes (1978)
* "Dziedāt, dejot gribas man" Skolēnu dziesmu un deju svētki Jēkabpilī (1979)
* "Mūsu nams — 1" Jēkabpils izaugsme (1980)
* "Mūsu nams — 2" Jēkabpils ziedos (1980)
* "Mūsu nams — 3" Avio modelisms Jēkabpilī (1981)
* "Mūsu nams — 4" Jēkabpils mazie dejotāji (1982)
* "Mūsu nams — 5" Svētki kultūras namā (1982)
* "8. augusts — 40" Jēkabpils atbrīvošanas 40. jubileja (1984)
* "Mūsu nams — 6" Mūzikas skolas audzēkņu koncerts (1985)

## Atsauces

## Ārējās saites
* Valdis Sakars www.gramata21.vip.lv
* Vilija Lazdiņa "Dzīve, caur varavīksnes lokiem, plūstošā.. www.jpb.lv
* "Valdis Sakars 90 gadu jubilejā" www.ceturtdiena.lv
* Video — 90 gadu jubileja www.youtube.com
* Video — Apbalvo jēkabpilieti Valdi sakaru www.youtube.com